इस समूह के अनुसार, आरक्षण ने उन्हें अपने आप में कलंकित कर दिया है जिसकी वजह से इस समूह के लोगों के साथ समाज में अछूत की तरह व्यवहार किया जाता है। इस विरोध का नेतृत्व पुठिया तमिलगाम पार्टी करेगी और 6 मई को सभी देवेंद्र कुला वेल्लार के सदस्य विरुधुनगर में इकट्ठा होंगे, सभी यहां अनुसूचित जाति से बहिष्कार की मांग करेंगे। दरअसल, तमिलनाडु में पारंपरिक त्योहार पोंगल के दौरान खेले जाने वाले जल्लीकट्टू खेल पर सुप्रीम कोर्ट ने रोक लगा दी थी जिसके बाद जल्लीकाट्टू प्रतिबंध के खिलाफ आंदोलन चलाया गया था जो सफल भी हुआ था। इसी आंदोलन के तर्ज पर देवेंद्र कुला वेल्लार के सदस्य अनुसूचित जाति की सूची से खुद को अलग करने के लिए आंदोलन शुरू करेंगे। के.कृष्णास्वामी ने ये भी कहा कि ये आंदोलन तमिलनाडु पार्टियों जैसे एडीएमकेऔर एआईएडीएमके के लिए एक जोरदार तमाचा साबित होगा जो बार-बार अपने राजनीतिक फायदे के लिए इस सूची के अंतर्गत आने वाले लोगों को दबाने और उनका शोषण करने की कोशिश करती हैं।